VENDIM
Nr. 308, datë 21.5.2014

PËR MIRATIMIN E PAKETAVE TË SHËRBIMEVE SHËNDETËSORE QË DO TË FINANCOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR NË SHËRBIMIN SPITALOR

Në mbështetje të nenit 100 të Kushtetutës dhe të pikës 6, të nenit 10, të ligjit nr. 10383, datë 24.2.2011, “Për sigurimin e detyrueshëm të kujdesit shëndetësor në Republikën e Shqipërisë”, të ndryshuar, me propozimin e ministrit të Shëndetësisë, Këshilli i Ministrave


VENDOSI:

1. Miratimin e paketave të shërbimeve shëndetësore dhe çmimet përkatëse që do të financohen nga Fondi i Sigurimit të Detyrueshëm të Kujdesit Shëndetësor, si më poshtë vijon:
a) Paketa e shërbimit të dializës, sipas shtojcës nr. 1, bashkëlidhur këtij vendimi;
b) Paketa e shërbimeve të kardiologjisë, sipas shtojcës nr. 2, bashkëlidhur këtij vendimi;
c) Paketa e shërbimeve të kardiokirurgjisë, sipas shtojcës nr. 3, bashkëlidhur këtij vendimi;
ç) Paketa e shërbimit të transplantit të veshkës, sipas shtojcës nr. 4, bashkëlidhur këtij vendimi;
d) Paketa e shërbimit të implantit koklear, sipas shtojcës nr. 5, bashkëlidhur këtij vendimi.
2. Fondi i Sigurimit të Detyrueshëm të Kujdesit Shëndetësor financon paketat e mësipërme në institucione shëndetësore publike, në përputhje me kapacitetet e tyre për ofrimin e shërbimeve të paketave. Për rastet që janë përtej kapaciteteve mjekësore të institucioneve shëndetësore publike, Fondi lidh kontrata dhe financon shërbimet e paketave në institucione shëndetësore private.
3. Kontraktimi me institucionet publike dhe private për financimin e shërbimeve shëndetësore të paketave të mësipërme bëhet në përputhje me legjislacionin e sigurimit të detyrueshëm të kujdesit shëndetësor.
4. Çmimi i paketave të shërbimeve shëndetësore financohet nga Fondi në masë të njëjtë, si në institucionet shëndetësore publike, ashtu dhe në ato private. Personat e siguruar që përfitojnë nga këto paketa janë të përjashtuar nga bashkëpagesa.
5. Ministria e Shëndetësisë miraton protokollet e paketave të shërbimeve, sipas shtojcave bashkëlidhur, brenda 30 (tridhjetë) ditëve nga data e hyrjes në fuqi të këtij vendimi. 
6. Fondi administron Regjistrin Kombëtar të Paketave të shërbimeve sipas shtojcave bashkëlidhur. Rregullat, kriteret dhe mënyra e organizimit të Regjistrit Kombëtar të Paketave të financuara nga Fondi hartohen nga ky i fundit në bashkëpunim me shefat e shërbimeve përkatëse universitare dhe miratohen nga këshilli administrativ i Fondit brenda 60 (gjashtëdhjetë) ditëve nga data e hyrjes në fuqi të këtij vendimi. 
7. Fondi ngre strukturat për auditimin dhe monitorimin e ofrimit të paketave të shërbimeve nga institucionet shëndetësore publike dhe private të kontraktuara.
8. Çmimet e paketave të shërbimeve shëndetësore rishikohen çdo vit nga një komision i rishikimit të çmimeve të paketave, i cili caktohet nga Këshilli Administrativ i Fondit, me pjesëmarrës nga shërbimet shëndetësore publike dhe private, përfaqësues të Ministrisë së Shëndetësisë dhe të Fondit. Ndryshimi i çmimeve bëhet me vendim të Këshillit të Ministrave.

9. Për të gjitha institucionet shëndetësore publike, marzhi i fitimit, i përcaktuar sipas shtojcave përkatëse, do të klasifikohet si e ardhur dytësore për institucionin dhe përdorimi i tij do të bëhet me udhëzim të posaçëm të Këshillit Administrativ të Fondit.
10. Efektet financiare, që rrjedhin nga zbatimi i këtij vendimi,  përballohen  nga  buxheti  i  miratuar  i  Fondit 

të Sigurimit të Detyrueshëm të Kujdesit Shëndetësor për programin e financimit spitalor. 
11. Ngarkohen Ministria e Shëndetësisë dhe Fondi i Sigurimit të Detyrueshëm të Kujdesit Shëndetësor për zbatimin e këtij vendimi.
Ky vendim hyn në fuqi pas botimit në Fletoren Zyrtare.
Kryeministri
Edi Rama


LISTA E PAKETAVE TË SHËRBIMEVE SHËNDETËSORE QË DO TË FINANCOHEN NGA FONDI I SIGURIMIT TË DETYRUESHËM TË KUJDESIT SHËNDETËSOR

	Shtojca nr. 1
	
	
	
	

	Paketa e Shërbimit të dializës
	kostoja
	
	marzhi i fitimit
	Çmimi

	1.
	Dializa
	10,670
	 lekë për seancë
	5%
	11,204

	
	Në këtë paketë përfshihen:
	
	
	
	

	-
	Ekzaminimet e nevojshme klinike, imunologjike
	
	
	

	-
	Vendosja e fistulës ose graftit
	
	
	
	

	-
	Kryerja e procedurës
	
	
	
	

	Shtojca nr. 2
	
	
	
	

	Paketa e shërbimeve të kardiologjisë
	kostoja
	
	marzhi i fitimit
	Çmimi

	1.
	Angioplastike koronare
	152,185
	 lekë për procedurë
	8%
	164,360

	2.
	Angiografi koronare
	47,459
	 lekë për procedurë
	8%
	51,256

	3.
	Pacemaker definitiv
	194,072
	 lekë për procedurë
	8%
	209,598

	Shtojca nr. 3
	
	
	
	

	Paketa e shërbimeve të kardiokirurgjisë
	kostoja
	
	marzhi i fitimit
	Çmimi

	1.
	By pass aorto koronar
	333,555
	 lekë për rast
	8%
	360,239

	2.
	Interventet valvolare
	513,082
	 lekë për rast
	8%
	554,129

	3.
	Interventet kongenitale
	242,900
	 lekë për rast
	8%
	262,332

	
	Në këtë paketë përfshihen:
	
	
	
	

	-
	interventi;
	
	
	
	

	-
	dy ditë qëndrimi në terapinë intensive.
	
	
	
	

	Shtojca nr. 4 
	
	
	
	

	Paketa e shërbimit të transplantit të veshkës 
(me dhurues të gjallë)
	kostoja
	
	marzhi i fitimit
	Çmimi

	1.
	 Transplanti renal
	1,098,197
	 lekë për rast (përfshirë marrësin e dhuruesin)
	8%
	1,186,053

	
	Në këtë paketë përfshihen:
	
	
	
	

	-
	Ekzaminimet para transplantit për marrësin e dhuruesin:
	
	

	
	- klinikë biokimike;
	
	
	
	

	
	- imunologjike;
	
	
	
	

	
	- markuesit tumoralë;
	
	
	
	

	
	- imazheri virologjike;
	
	
	
	

	-
-
	Konsultat;
operacioni dhe ndjekja;
	
	
	
	

	-
	ekzaminimet pas transplantit për marrësin e dhuruesin;
	
	

	-
	terapia e induksionit;
	
	
	
	

	-   imunosupresoret (dozimi në gjak).

	
	
	kostoja
	
	marzhi i fitimit
	Çmimi

	2.
	Terapia e flakjes akute
	442,603
	
	8%
	478,011

	Shtojca nr.5
	kosto
	
	marzhi i fitimit
	Çmimi

	Paketa e shërbimit të implantit koklear
	
	
	
	

	1.
	Implanti koklear *
	224,764
	 lekë për rast
	8%
	242,745

	
	Vetëm vendosja e implantit koklear
	
	
	
	

	*
	Aparatura e implantit koklear sipas standardeve të BE-së, sigurohet në çdo rast nga MSH-ja.




